Åsmund Husabø Eikenes

Åsmund Husabø Eikenes (født 1986 i Leikanger) er en norsk biolog med doktorgrad fra Senter for kreftbiomedisin ved Universitetet i Oslo og forfatter. 

Husabø Eikenes har arbeidet med å kartlegge kontrollsystem for celledeling. Som forfatter har han gitt ut sakprosabøker rettet mot yngre lesere; Knokedunk, Handboka og Sprut, som er informative bøker om menneskekroppens anatomi. I 2019 gav han ut romanen, Håkon som tar for seg homofili, samliv og forhold mellom menn. I 2020 kom en forskningsbasert bok om kreftbehandling, Ny kunnskap om kreft: på veg mot framtidas kreftbehandling.

I 2013 var han mottaker av Hjernekraftprisen, for formidling av celledelingen hos bananfluen.

Bibliografi 
 2016: Handboka: alt du vil vite om hendene dine - og litt til Det Norske Samlaget, ISBN 9788252190113 
 2018: Sprut: historia om kroppsvæskene våre Det Norske Samlaget, ISBN 9788252195576 
 2019: Håkon Det Norske Samlaget, ISBN 9788252197990 
 2019: Knokedunk Det Norske Samlaget, ISBN 9788252197990 
 2020: Ny kunnskap om kreft: på veg mot framtidas kreftbehandling Det Norske Samlaget, ISBN 9788234002786

Referanser 

Norske sakprosaforfattere
Norske forfattere
Norske biologer
Personer fra Leikanger kommune
Alumni fra Universitetet i Oslo
Vitenskapelig ansatte ved Universitetet i Oslo